Source: https://tatabanyaitorvenyszek.birosag.hu/sajtokozlemeny/20190411/itelet-csalo-anya-lanya-paros-ugyeben
Timestamp: 2019-07-16 02:07:46
Document Index: 29316241

Matched Legal Cases: ['Bíróság\n', 'bíróság\n', 'bíróság\n', 'bíróság\n', 'bíróság\n', 'bíróság ', 'bíróság ']

Ítélet a csaló anya-lánya páros ügyében | Tatabányai Törvényszék
Tatabányai Törvényszék
Komáromi u. 4.
+36 34 513 100, +36 34 513 082 (FAX)
Tatabányai Közigazgatási és Munkaügyi Bíróság
Tatabányai Törvényszék Cégbírósága
Esztergomi Járásbíróság
Komáromi Járásbíróság
Tatabányai Járásbíróság
Tatai Járásbíróság
Energiatudatos intézmény
Új Ptk. előírásai a korlátolt felelősségű társaságokra és a részvénytársaságokra
ÁROP-1.2.18/A-2013-2013-64. számú szervezetfjlesztési projekt a Tatabányai Törvényszéken
Hangos-térkép
Speciális illetékességi szabályok a szabálysértési eljárások ügyintézésében
Közérdekű információk deviza és forinthitelek elszámolási és forintosítási jogorvoslattal kapcsolatban
MNV Zrt. honlapja
Tatabányai Törvényszék/
Ítélet a csaló anya-lánya páros ügyében
Megjelenés ideje: 2019. április 11., 08:15
Hamis házassági ajánlattal csalt ki egy férfitól közel 2,5 millió forintot egy esztergomi nő és annak anyja. A bíróság mindkettőjüket felfüggesztett szabadságvesztésre ítélte.
Az elsőrendű vádlott és lánya, a másodrendű vádlott nem dolgozott, jövedelmük, megtakarításuk nem volt, 2016-ban több százezer forintos közüzemi tartozást halmoztak fel.
A sértett idős, leszázalékolt, személyiségzavaros férfi kazincbarcikai otthonából azért utazott a vádlottakhoz, hogy az elsőrendű vádlott által hirdetett autót megvásárolja. A sértett 550.000.- forinttal utazott Esztergomba, 360.000.- forintért megvásárolta az autót. A vásárláskor otthon volt az elsőrendű vádlott lánya is, így a sértett mind a kettőjüknek beszámolt az életéről, elmondta nekik, hogy egyedülálló.
A vádlottak ekkor roma nyelven kommunikálva megbeszélték egymással, hogy tévedésbe ejtik a sértettet és megszerzik a pénzét. Eltervezték, hogy a másodrendű vádlott színlelt házassági ajánlatot tesz a sértettnek, felajánlja neki, hogy éljenek együtt, miközben a valóságban a másodrendű vádlott 2011 óta élettársi kapcsolatban élt, három közös gyermeket neveltek a párjával.
A másodrendű vádlott közölte a sértettel, hogy szeretne vele élni, mert nagyon szimpatikus neki. A sértett elhitte a nő valótlan állításait és elfogadta az ajánlatot. Ezt követően a vádlottak különböző indokokkal összesen közel 2,5 millió forintot (1.910.000,- Ft készpénz és 524.527,- Ft ingóság) csaltak ki a sértettől.
Az Esztergomi Járásbíróság 2019. április 10-én hozott ítéletében társtettesként folytatólagosan elkövetett csalás bűntette miatt az elsőrendű vádlottat 1 év – 3 évre felfüggesztett – börtönbüntetésre, a másodrendű vádlottat pedig 1 év 7 hónap – 5 évre felfüggesztett – börtönbüntetésre ítélte. Az ítélet nem jogerős, az ügyész súlyosításért fellebbezett, a vádlottak és védőik 3 nap gondolkodási időt tartottak fenn.
© 2019 Tatabányai Törvényszék